શીર્ષક: કર્ણાટક : કુમારસ્વામીની સરકાર પડી, હવે આગળ શું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ સાથે જ કર્ણાટકમાં કુમારસ્વામીના નેતૃત્વમાં ચાલતી કૉંગ્રેસ-જેડીએસની સરકાર પડી ગઈ છે. 

આજે વિશ્વાસમત અંગે થયેલા મતદાનમાં કૉંગ્રેસ અને જેડીએસના ગઠબંધનને 99 મતો મળ્યા હતા જ્યારે ભાજપને 105 મત મળ્યા હતા. 

વિધાનસભામાં બહુમત સાબિત ન કરી શક્યા બાદ કુમારસ્વામી કર્ણાટકના રાજ્યપાલ વજુભાઈ વાળાને મળ્યા હતા અને પોતાનું રાજીનામું આપી દીધું હતું. 

વજુભાઈ વાળાએ કુમારસ્વામીનું રાજીનામું સ્વીકારી લીધું છે, હવે રાજ્યમાં નવી સરકાર બનાવવાનો રસ્તો સાફ થઈ ગયો છે.  

જોકે, રાજ્યમાં નવી સરકારની રચના ના થાય ત્યાં સુધી કુમારસ્વામી કાર્યકારી મુખ્ય મંત્રી બન્યા રહેશે. 

ગત સપ્તાહથી ચાલી રહેલા આ રાજકીય ઘમસાણમાં અંતે આજે ફ્લોર ટેસ્ટ થયો હતો. 

બળવાખોર ધારાસભ્યો ઉપરાંત બસપાના એકમાત્ર ધારાસભ્ય પણ હાજર રહ્યાં નહોતા. 

રાહુલ ગાંધીએ આ મામલે ટ્વીટ કરીને કહ્યું કે પહેલા દિવસથી જ બહારના અને અંદરના લોકોના સ્થાપિત હિતો માટે કૉંગ્રેસ-જેડીએસની સરકારને ટાર્ગેટ કરવામાં આવી રહી હતી, એમને એવું લાગતું હતું કે આ ગઠબંધન સરકાર એમની સત્તાની સામે પડકાર છે અને અવરોધરૂપ છે. એમની લાલસા જતી ગઈ. લોકશાહી, પ્રામાણિકતા અને કર્ણાટકના લોકોની હાર થઈ.

માયાવતીએ ગૃહમાં હાજરી નહીં આપનાર ધારાસભ્યની શિસ્તભંગ બદલ હકાલપટ્ટી કરી છે.

કુમારસ્વામીએ વિશ્વાસમત સદનમાં રજૂ કર્યો હતો. જે બાદ તેના પર મતદાન થયું હતું. 

આ પહેલાં કર્ણાટકના રાજ્યપાલ વજુભાઈ વાળાએ બે વખત વિશ્વાસ મતની ડેડલાઇન સેટ કરી હતી પરંતુ એ સમયમર્યાદામાં પણ વિશ્વાસ મત માટે વિધાનસભામાં મતદાન થઈ શક્યું ન હતું. 

હવે કર્ણાટકમાં શું થશે? 

કૉંગ્રેસ-જેડીએસની સરકાર પડી ગયા બાદ કર્ણાટકમાં ભાજપની સરકારના ગઠનનો રસ્તો સાફ થઈ ગયો છે. 

બી. એસ. યેદુરપ્પાના નેતૃત્વમાં ભાજપ હવે રાજ્યમાં સરકાર બનાવવાની તૈયારી કરી રહી છે. 

વિશ્વાસમત દરમિયાન 15 ધારાસભ્યોએ સદનની કાર્યવાહીથી અલગ રહેવાનો નિર્ણય કર્યો હતો. 

આ રીતે સદનમાં સભ્યોની સંખ્યા 224થી ઘટીને 204 રહી ગઈ હતી. 

જેથી કુમારસ્વામી માત્ર ચાર મતોના અંતરથી વિશ્વાસમત હાંસલ કરી શક્યા ન હતા. 

મતદાન પહેલાં પોતે આપેલા ભાષણમાં તેમણે કહ્યું કે તેઓ રાજકરણમાં આવવા માગતા ન હતા, તેમણે કર્ણાટકની જનતાની પણ માફી માગી હતી. 

વિધાનસભામાં બહુમત સાબિત ન કરી શક્યા બાદ હવે કુમારસ્વામી પોતાના પદ પરથી રાજીનામું આપશે. 

જે બાદ ભાજપ કર્ણાટકમાં પોતાની સરકાર રચવાનો દાવો કરશે. 

જ્યારે ભાજપે કુમારસ્વામીને મુખ્ય...